CELEX: 52019PC0173
Language: mt
Date: 2019-04-10
Title: Proposta għal REGOLAMENT TAL-KUNSILL dwar l-allokazzjoni tal-opportunitajiet tas-sajd skont il-Protokoll dwar l-implimentazzjoni tal-Ftehim ta’ Sħubija dwar is-Sajd bejn il-Komunità Ewropea u r-Repubblika tal-Guinea-Bissau (għall-2019 sal-2024)

IL-KUMMISSJONI EWROPEA
            Brussell, 10.4.2019
            COM(2019) 173 final
            2019/0092(NLE)
            Proposta għal
            REGOLAMENT TAL-KUNSILL
            dwar l-allokazzjoni tal-opportunitajiet tas-sajd skont il-Protokoll dwar l-implimentazzjoni tal-Ftehim ta’ Sħubija dwar is-Sajd bejn il-Komunità Ewropea u r-Repubblika tal-Guinea-Bissau (għall-2019 sal-2024)
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               •Raġunijiet u għanijiet tal-proposta
            
            
               
                  Abbażi tad-Direttivi tan-negozjati rilevanti
                     1
                  , il-Kummissjoni nnegozjat mal-Gvern tar-Repubblika tal-Guinea-Bissau bil-ħsieb li tikkonkludi Protokoll ġdid tal-Ftehim ta’ Sħubija dwar is-Sajd bejn il-Komunità Ewropea u r-Repubblika tal-Guinea-Bissau
                     2
                  . Wara dawn in-negozjati, fil-15 ta’ Novembru 2018 ġie inizjalat Protokoll ġdid. Il-Protokoll ikopri perjodu ta’ ħames snin mid-data tal-applikazzjoni provviżorja tiegħu, jiġifieri mid-data tal-iffirmar tiegħu, kif imsemmi fl-Artikolu 16 tiegħu.
               
            
            
               •Konsistenza mad-dispożizzjonijiet eżistenti fil-qasam ta’ politika
            
            
               
                  Skont il-prijoritajiet tar-riforma tal-politika tas-sajd
                     3
                  , il-Protokoll il-ġdid joffri opportunitajiet tas-sajd għall-bastimenti tal-Unjoni fl-ilmijiet tal-Guinea-Bissau skont l-aqwa parir xjentifiku disponibbli u filwaqt li jħares ir-rakkomandazzjonijiet tal-Kummissjoni Internazzjonali għall-Konservazzjoni tat-Tonn tal-Atlantiku (l-ICCAT). Dan il-Protokoll il-ġdid iqis ir-riżultati ta’ evalwazzjoni tal-aħħar Protokoll (tal-2014 sal-2017) u ta’ evalwazzjoni li tħares lejn il-ġejjieni dwar jekk għandux jiġi konkluż Protokoll ġdid. Dawn iż-żewġ evalwazzjonijiet saru minn esperti esterni. Il-Protokoll se jippermetti wkoll lill-Unjoni Ewropea u lir-Repubblika tal-Guinea-Bissau jaħdmu aktar mill-qrib bejniethom biex jippromwovu l-użu responsabbli tar-riżorsi tas-sajd fl-ilmijiet tal-Guinea-Bissau u biex jappoġġaw l-isforzi tal-Guinea-Bissau biex tiżviluppa l-ekonomija l-blu tagħha, fl-interess taż-żewġ partijiet. 
               
               
                  Il-Protokoll jipprevedi opportunitajiet tas-sajd fil-kategoriji li ġejjin:
               
               
                  (a)il-bastimenti tat-tkarkir għall-gambli mgħammra bi friża;
               
            
            
               (b)il-bastimenti tat-tkarkir għall-ħut u għaċ-ċefalopodi mgħammra bi friża;
            
            
               (c)il-bastimenti tat-tkarkir għall-ħut pelaġiku ż-żgħir;
            
            
               (d)il-bastimenti tas-sajd għat-tonn bit-tartaruni mgħammra bi friża u l-bastimenti tas-sajd bil-konz;
            
            
               (e)il-bastimenti tas-sajd għat-tonn bil-qasba.
            
            
               
                  Fil-każ tal-ewwel tliet kategoriji, l-opportunitajiet tas-sajd jingħataw f’termini tal-isforz tas-sajd (f’tunnellati grossi rreġistrati) għall-ewwel sentejn u f’termini tal-limitu tal-qbid (f’qabdiet totali permissibbli) għall-aħħar tliet snin.
               
               
                  Għandu jiġi stabbilit il-metodu għall-allokazzjoni ta’ dawn l-opportunitajiet tas-sajd fost l-Istati Membri.
               
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               •Bażi ġuridika
            
            
               Il-bażi ġuridika magħżula hija t-Trattat dwar il-Funzjonament tal-Unjoni Ewropea, li l-Artikolu 43(3) tiegħu jistabbilixxi li l-Kunsill, fuq proposta tal-Kummissjoni, għandu jadotta l-miżuri dwar l-allokazzjoni tal-opportunitajiet tas-sajd. 
            
            
               •Sussidjarjetà (għall-kompetenza mhux esklużiva)
            
            
               Il-qasam ta’ politika jidħol fil-kompetenza esklużiva tal-Unjoni Ewropea. 
            
         
         
            
               3.RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT
            
            
               •Evalwazzjonijiet ex post/kontrolli tal-idoneità tal-leġiżlazzjoni eżistenti
            
            
               
                  Il-partijiet ikkonċernati ġew ikkonsultati waqt l-evalwazzjonijiet ex post u ex ante dwar Protokoll potenzjali ġdid bejn l-Unjoni Ewropea u r-Repubblika tal-Guinea-Bissau. Saru konsultazzjonijiet ukoll mal-esperti mill-Istati Membri u mis-settur waqt laqgħat tekniċi. Minn dawn il-konsultazzjonijiet ħareġ li huwa fl-interess tal-Unjoni Ewropea u tar-Repubblika tal-Guinea-Bissau li jikkonkludu Protokoll ġdid tal-Ftehim ta’ Sħubija dwar is-Sajd.
               
            
            
               •Konsultazzjonijiet mal-partijiet ikkonċernati
            
            
               
                  L-Istati Membri, ir-rappreżentanti tas-settur, l-organizzazzjonijiet internazzjonali tas-soċjetà ċivili kif ukoll l-amministrazzjoni tas-sajd u r-rappreżentanti tas-soċjetà ċivili tal-Guinea-Bissau ġew ikkonsultati fil-kuntest tal-evalwazzjoni. Saru wkoll konsultazzjonijiet fil-qafas tal-Kunsill Konsultattiv għall-Flotta ta’ Distanzi Twal.
               
            
            
               •Ġbir u użu tal-għarfien espert
            
            
               Il-Kummissjoni użat konsulent indipendenti għall-evalwazzjonijiet ex post u ex ante, f’konformità mad-dispożizzjonijiet tal-Artikolu 31(10) tar-Regolament li jistabbilixxi l-politika komuni tas-sajd. 
            
            
               4.IMPLIKAZZJONI BAĠITARJA
            
            
               L-abbozz tar-Regolament ma għandu l-ebda impatt fuq il-baġit tal-Unjoni.
            
            
               5.ELEMENTI OĦRA
            
            
               •Pjanijiet ta’ implimentazzjoni u arranġamenti dwar il-monitoraġġ, l-evalwazzjoni u r-rappurtar
            
            
               Din il-proċedura qed tinbeda b’mod parallel mal-proċeduri marbutin mad-Deċiżjoni tal-Kunsill dwar l-iffirmar, f’isem l-Unjoni, tal-Protokoll tal-Ftehim ta’ Sħubija dwar is-Sajd bejn il-Komunità Ewropea u r-Repubblika tal-Guinea-Bissau, kif ukoll ma’ dawk marbutin mad-Deċiżjoni tal-Kunsill dwar il-konklużjoni tiegħu. Dan ir-Regolament irid jibda japplika ladarba jkunu jistgħu jibdew isiru l-attivitajiet tas-sajd skont il-Ftehim, jiġifieri mid-data tal-applikazzjoni provviżorja tal-Protokoll. 
            
            
            
               2019/0092 (NLE)
            
            
               Proposta għal
            
            
               REGOLAMENT TAL-KUNSILL
            
            
               dwar l-allokazzjoni tal-opportunitajiet tas-sajd skont il-Protokoll dwar l-implimentazzjoni tal-Ftehim ta’ Sħubija dwar is-Sajd bejn il-Komunità Ewropea u r-Repubblika tal-Guinea-Bissau (għall-2019 sal-2024)
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-Artikolu 43(3)
            
            
               tiegħu,
            
         
         
            
               Wara li kkunsidra l-proposta tal-Kummissjoni Ewropea,
            
            
               Billi:
            
            
               (1)Fis-17 ta’ Marzu 2008, il-Kunsill adotta r-Regolament (KE) Nru 241/2008
                  4
                dwar il-konklużjoni tal-Ftehim ta’ Sħubija dwar is-Sajd bejn il-Komunità Ewropea u r-Repubblika tal-Guinea-Bissau (minn hawn ’il quddiem imsejjaħ “il-Ftehim”)
                  5
               , li daħal fis-seħħ fil-15 ta’ April 2008 u li wara ġġedded b’mod taċitu u għadu fis-seħħ.
            
            
               (2)L-aħħar Protokoll tal-Ftehim skada fit-23 ta’ Novembru 2017.
            
            
               (3)Il-Kummissjoni nnegozjat Protokoll ġdid dwar l-implimentazzjoni tal-Ftehim (minn hawn ’il quddiem imsejjaħ “il-Protokoll”) f’isem l-Unjoni Ewropea. Il-Protokoll ġie inizjalat fil-15 ta’ Novembru 2018 wara li ntemmu dawn in-negozjati.
            
            
               (4)Skont id-Deċiżjoni tal-Kunsill 2019/.../UE
                  6
               , il-Protokoll dwar l-implimentazzjoni tal-Ftehim dwar is-Sajd bejn il-Komunità Ewropea u r-Repubblika tal-Guinea-Bissau ġie ffirmat fil-[daħħal id-data tal-iffirmar].
            
            
               (5)Jenħtieġ li l-opportunitajiet tas-sajd previsti fil-Protokoll jiġu allokati fost l-Istati Membri għall-perjodu tal-applikazzjoni tiegħu.
            
            
               (6)Il-Protokoll se jibda japplika b’mod provviżorju mid-data tal-iffirmar tiegħu sabiex ikun żgurat li l-attivitajiet tas-sajd tal-bastimenti tal-Unjoni jinbdew malajr. Għalhekk jenħtieġ li dan ir-Regolament jibda japplika mill-istess data,
            
            
            
               ADOTTA DAN IR-REGOLAMENT:
            
            
               Artikolu 1
            
            
               Definizzjonijiet
            
            
               Għall-finijiet ta’ dan ir-Regolament “speċijiet ta’ ħut li jpassi ħafna” għandha tfisser l-ispeċijiet imniżżlin fl-Anness I tal-Konvenzjoni tan-Nazzjonijiet Uniti tal-1982 dwar il-Liġi tal-Baħar, ħlief għall-familja tal-Alopiidae u għall-familja tal-iSphyrnidae, kif ukoll għall-ispeċijiet li ġejjin: Cethorinus maximus, Rhincodon typus, Carcharodon carcharias, Carcharinus falciformis u Carcharinus longimanus.
            
            
            
               Artikolu 2
            
            
               Opportunitajiet tas-sajd
            
            
               L-opportunitajiet tas-sajd li jistabbilixxi l-Protokoll dwar l-implimentazzjoni tal-Ftehim ta’ Sħubija dwar is-Sajd bejn il-Komunità Ewropea u r-Repubblika tal-Guinea-Bissau (għall-2019 sal-2024) (minn hawn ’il quddiem imsejjaħ “il-Protokoll”) għandhom jitqassmu fost l-Istati Membri skont l-Artikoli 3 u 4.
            
            
            
               Artikolu 3
            
            
               Speċijiet ta’ ħut tal-qiegħ u ħut pelaġiku żgħir
            
         
         
            
               L-opportunitajiet tas-sajd għall-ispeċijiet tal-ħut tal-qiegħ u għall-ħut pelaġiku ż-żgħir għandhom jitqassmu fost l-Istati Membri kif ġej:
            
            
            
               (1) fl-ewwel u fit-tieni sena ta’ applikazzjoni tal-Protokoll, abbażi ta’ sistema tal-isforz tas-sajd (f’tunnellati grossi rreġistrati (TGR)):
            
            
               (a) il-bastimenti tat-tkarkir għall-gambli mgħammra bi friża:
            
            
               Spanja:
                     
                     2 500 TGR;
            
            
               il-Greċja:
                     
                     
                     140 TGR;
            
            
               il-Portugall:
                     
                     1 060 TGR;
            
            
            
               (b) il-bastimenti tat-tkarkir għall-ħut u għaċ-ċefalopodi mgħammra bi friża:
            
            
               Spanja:
                     
                     2 900 TGR;
            
            
               il-Greċja:
                     
                     
                     225 TGR;
            
            
               l-Italja:
                     
                     
                     375 TGR;
            
            
               (c) il-bastimenti tat-tkarkir għall-ħut pelaġiku ż-żgħir:
            
            
               Spanja:
                     
                     3 500 TGR;
            
            
               il-Portugall:
                     
                     500 TGR;
            
            
               il-Litwanja:
                     
                     5 000 TGR;
            
            
               il-Latvja:
                     
                     5 000 TGR;
            
            
               il-Polonja:
                     
                     1 000 TGR;
            
            
            
               (2) mit-tielet sena ta’ applikazzjoni tal-Protokoll, abbażi ta’ sistema li tistabbilixxi limiti tal-qbid għal kull speċi (il-qabdiet totali permissibbli (it-TACs)):
            
         
         
            
               (a) il-bastimenti tat-tkarkir għall-gambli mgħammra bi friża:
            
            
               Spanja:
                     
                     1 650 tunnellata;
            
            
               il-Greċja:
                     
                     
                     100 tunnellata;
            
            
               il-Portugall:
                     
                     750 tunnellata;
            
            
            
               (b) il-bastimenti tat-tkarkir għall-ħut mgħammra bi friża:
            
            
               Spanja:
                     
                     9 500 tunnellata;
            
            
               il-Greċja:
                     
                     
                     500 tunnellata;
            
            
               l-Italja:
                     
                     
                     1 000 tunnellata;
            
            
            
               (c) il-bastimenti tat-tkarkir għaċ-ċefalopodi mgħammra bi friża:
            
            
               Spanja:
                     
                     1 200 tunnellata;
            
            
               il-Greċja:
                     
                     
                     150 tunnellata;
            
            
               l-Italja:
                     
                     
                     150 tunnellata;
            
            
            
               (d) il-bastimenti tat-tkarkir għall-ħut pelaġiku ż-żgħir:
            
            
               Spanja:
                     
                     3 900 tunnellata;
            
            
               il-Portugall:
                     
                     700 tunnellata;
            
            
               il-Litwanja:
                     
                     6 000 tunnellata;
            
            
               il-Latvja:
                     
                     6 000 tunnellata;
            
         
         
            
               il-Polonja:
                     
                     1 400 tunnellata.
            
            
            
               Artikolu 4
            
            
               Speċijiet ta’ ħut li jpassi ħafna
            
            
            
               L-opportunitajiet tas-sajd għall-ispeċijiet ta’ ħut li jpassi ħafna għandhom jitqassmu kif ġej:
            
            
            
               (a) il-bastimenti tas-sajd għat-tonn bit-tartaruni mgħammra bi friża u l-bastimenti tas-sajd bil-konz tal-wiċċ:
            
            
               Spanja:
                     
                     14-il
                     bastiment;
            
            
               Franza:   
                     
                     12-il
                     bastiment;
            
            
               il-Portugall:
                     
                     żewġ
                     bastimenti;
            
            
            
               (b) il-bastimenti tas-sajd għat-tonn bil-qasba:
            
            
               Spanja:
                     
                     10
                     bastimenti;
            
            
               Franza: 
                     
                     tliet
                     bastimenti.
            
            
            
               Artikolu 5
            
            
               Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Għandu jibda japplika mill-[daħħal id-data tal-iffirmar tal-Protokoll].
            
            
         
         
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
               
            
         
         
            
                  
                     (1)
                  
                        Li l-Kunsill Ambjent adotta fit-28 ta’ Frar 2017.
               
               
                  
                     (2)
                  
                        ĠU L 342, 27.12.2007, p. 5.
               
               
                  
                     (3)
                  
                        ĠU L 354, 28.12.2013, p. 22.
               
               
                  
                     (4)
                  
                        Ir-Regolament tal-Kunsill (KE) Nru 241/2008 tas-17 ta’ Marzu 2008 dwar il-konklużjoni tal-Ftehim tas-Sħubija dwar is-Sajd bejn il-Komunità Ewropea u r-Repubblika tal-Guinea-Bissau (ĠU L 75, 18.3.2008, p. 49).
               
               
                  
                     (5)
                  
                        ĠU L 342, 27.12.2007, p. 5.
               
               
                  
                     (6)
                  
                        Id-Deċiżjoni … (ĠU L ..., ..., p …).